Diari Oficial de la Generalitat Valenciana


Sumari del DOGV 4321, del 26-08-2002 (2002/8664)

RESOLUCIÓ de 5 de juliol de 2002, de la Direcció General de Pesca i Comercialització Agrària, per la qual s'autoritza a Acuicultura del Mediterráneo SA l'ampliació de la instal·lació d'un establiment de granja marina al terme municipal de Sagunt (València).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/8664


Data del document
:   05-07-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Sagunt
    * piscicultura
    * empresa privada

RESOLUCIÓ de 5 de juliol de 2002, de la Direcció General de Pesca i Comercialització Agrària, per la qual s'autoritza a Acuicultura del Mediterráneo SA l'ampliació de la instal·lació d'un establiment de granja marina al terme municipal de Sagunt (València). [2002/8664]
  
Vist l'expedient instruït a instància de la Sra. Isabel Asunción Hernández, en representació d'Acuicultura del Mediterráneo SA, sobre sol·licitud d'autorització administrativa per a l'ampliacio de l'establiment de granja marina autoritzat segons la Resolució de 2 de maig de 2001.
  
Vist l'informe favorable de la demarcació de costes de València de 4 de juny de 2002, la Direcció General de Pesca i Comercialització Agrària resol:
  
Primer
  
Atorgar l'autorització administrativa per a l'ampliació d'un establiment de piscicultura marina d'acord amb les condicions que s'indiquen en la present resolució.
  
Segon
  
L'ampliació constarà de 8 gàbies de 12.5 metres de diàmetre, totes elles sobre la superfície autoritzada segons la Resolució de 4 d'abril de 2001, del Ministeri de Medi Ambient.
  
Tercer
  
La present ampliació no comporta autorització d'augment de capacitat de producció.
  
Quart
  
La iniciació i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació caldrà la inspecció prèvia de les instal·lacions per part dels servicis tècnics de la Conselleria.
  
Cinqué
  
Els organismes competents podran inspeccionar la marxa de les obres a realitzar, com també el funcionament de l'establiment, i el titular s'obliga a franquejar l'entrada als inspectors i tècnics corresponents.
  
Sisé
  
L'incompliment de les normes que s'establixen ací se sancionaran administrativament d'acord amb la Llei de la Generalitat Valenciana 2/1994, de 18 d'abril, sobre defensa dels recursos pesquers.
  
Seté
  
El present establiment quedarà subjecte al que s'establix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb la indicació de la seua finalitat.
  
d) Els canvis de domicili o raó social i del número d'identificació social.
  
Esta resolució no posa fi a la via administrativa i contra ella es podrà interposar un recurs d'alçada davant l'Hble. consellera d'Agricultura, Pesca i Alimentació en el termini d'un mes comptador des del sendemà de la notificació de la present resolució, d'acord amb les disposicions de l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.